**Javni razpis za sofinanciranje projektov kariernih centrov za mlade+**

Javni razpis delno financira Evropska unija (v nadaljevanju: EU), in sicer iz Evropskega socialnega sklada plus (v nadaljevanju: ESS+). Javni razpis za sofinanciranje projektov kariernih centrov za mlade+ (v nadaljnjem besedilu: javni razpis) se izvaja v okviru cilja politike 4 »Bolj socialna in vključujoča Evropa za izvajanje evropskega stebra socialnih pravic« in 6. prednostne naloge »Znanja in spretnosti ter odzivni trg dela«, specifičnega cilja ESO4.5 »Izboljšanje kakovosti, vključenosti, učinkovitosti in relevantnosti sistemov izobraževanja in usposabljanja za potrebe trga dela, vključno s potrjevanjem neformalnega in priložnostnega učenja, da bi podprli pridobivanje ključnih kompetenc, tudi podjetniških in digitalnih veščin, ter s spodbujanjem uvedbe dualnih sistemov usposabljanja in vajeništev« Programa evropske kohezijske politike v obdobju 2021–2027 v Sloveniji (v nadaljevanju: PEKP 2021-2027).

**RAZPISNA DOKUMENTACIJA**

Razpisna dokumentacija dopolnjuje besedilo oziroma dodatno pojasnjuje naslednje elemente besedila javnega razpisa:

[1. DODATNA POJASNILA GLEDE ZAHTEV S PODROČJA DOSEGANJA KVANTIFICIRANIH KAZALNIKOV 3](#_Toc194495147)

[2. POGOJI ZA KANDIDIRANJE NA JAVNEM RAZPISU IN PREVERJANJE IZPOLNJEVANJA POGOJEV 6](#_Toc194495148)

[3. MERILA ZA IZBOR SOFINANCIRANIH PROJEKTOV 11](#_Toc194495149)

[4. SEZNAM PRIJAVNIH OBRAZCEV IN PRILOG 16](#_Toc194495150)

Prijavitelji in projektni partnerji so dolžni pri pripravi in izvajanju projektov upoštevati tako besedilo javnega razpisa kot tudi besedilo razpisne dokumentacije.

# DODATNA POJASNILA GLEDE ZAHTEV S PODROČJA DOSEGANJA KVANTIFICIRANIH KAZALNIKOV

## Kazalniki učinka

|  |  |  |  |
| --- | --- | --- | --- |
| **Naziv kazalnika** | **KRZS** | **KRVS** | **Pojasnilo doseganja kazalnika** |
| *Št. vzpostavljenih enot KCM+* | 4 | 5 | KCM+ mora biti vzpostavljen na način, da s svojim delovanjem pokrije čim širše geografsko področje posamezne kohezijske regije. Široko pokritje geografskega področja posamezne kohezijske regije prijavitelji dosežejo tako, da v kohezijski regiji, v različnih statističnih regijah, vzpostavijo več enot KCM v okviru projektnega konzorcija, kjer bodo izvajali aktivnosti KCM+.  Pri tem je določeno obvezno **minimalno** **število partnerjev oz. enot KCM za posamezno kohezijsko regijo in vplivno območje vzpostavljenih lokacij glede na statistične regije, in sicer**[[1]](#footnote-2):   * **KRZS**: na javni razpis kandidira prijavitelj, v partnerstvu z najmanj tremi (3) projektnimi partnerji, s katerimi zagotavlja pokritost zahodne kohezijske regije (1 vodilni partner KCM+ in najmanj 3 projektni partnerji KCM+ = najmanj štiri (4) enote KCM v KRZS). Vodilni partner bo odgovoren za vzpostavitev vodilnega KCM+, projektni partnerji pa bodo odgovorni za vzpostavitev enot KCM. Vodilni partner mora skupaj s projektnimi partnerji pokriti vse statistične regije v KRZS, kar pomeni, da morajo imeti poslovni sedež (sedež matične enote ali registrirane poslovne enote), v vseh statističnih regijah znotraj KRZS. V primeru, da bo enot KCM več kot štiri (4), je izjemoma dovoljeno, da je sedež več partnerjev iz iste statistične regije. Statistične regije, ki sodijo v KRZS, so naslednje: Osrednjeslovenska, Gorenjska, Goriška in Obalno-kraška. * **KRVS**: na javni razpis kandidira prijavitelj v partnerstvu z najmanj štirimi (4) projektnimi partnerji, s katerimi zagotavlja čim širšo pokritost vzhodne kohezijske regije (1 vodilni partner KCM+ in najmanj 4 projektni partnerji KCM+ = najmanj pet (5) enot KCM v KRVS). Vodilni partner bo odgovoren za vzpostavitev vodilnega KCM+, projektni partnerji pa bodo odgovorni za vzpostavitev enot KCM. Vodilni partner in projektni partnerji ne smejo imeti poslovnega sedeža (sedeža matične enote ali registrirane poslovne enote), v v isti statistični regiji v kateri bodo sodelovali v projektu. Statistične regije, ki sodijo v KRVS, so naslednje: Podravska, Pomurska, Koroška, Savinjska, Zasavska, Posavska, Jugovzhodna in Primorsko-notranjska. |
| *Št. izvedenih delavnic za razvijanje interesov oseb iz ciljne skupine, spoznavanje sveta dela in poklicev ter možnosti zaposlovanja* | 660 | 690 | Izvedba delavnic s strani strokovnih delavcev, ki spodbujajo razvoj interesov mladih na področju vseživljenjske karierne orientacije, spoznavanje sveta dela in poklicev, s poudarkom na deficitarnih in poklicih prihodnosti, predstavljene so jim možnosti zaposlovanja na posameznih področjih, gostijo predavanja strokovnjakov ipd.  Najmanjši obseg: najmanj 4 pedagoške ure z najmanj 5 udeleženci.  Dokazila: poročilo o izvedbi dogodka, uporabljena gradiva, slikovni material in podpisana izjava izvajalca, koliko oseb iz ciljne skupine se je udeležilo dogodka. Pri posredovanju in hrambi dokumentacije, pri vseh aktivnostih in dokazil po dotičnem javnem razpisu, je potrebno upoštevati določila veljavne zakonodaje s področja varstva osebnih podatkov, predvsem Zakona o varstvu osebnih podatkov (Uradni list RS, št. 163/22). |
| *Št. oseb, ki jim je bila nudena individualna obravnava* | 2.940 | 3.060 | Izvedba individualnih svetovanj, ki celostno obravnavajo posameznika in ga spodbujajo k oblikovanju kariernih ciljev.  Najmanjši obseg: najmanj 2 pedagoški uri na osebo/svetovanje.  Dokazila: poročilo o opravljenem svetovanju (brez navedbe osebnih podatkov svetovanca), v katerem se opiše okvirna vsebina svetovanja, orodja/pripomočki, ki so bili uporabljeni pri svetovanju, in kratek zapis zaključkov/nadaljnjih korakov. Podpisana izjava upravičenca, koliko oseb je prejelo individualno svetovanje. |
| *Št. izvedenih dogodkov/aktivnosti za starše* | 220 | 230 | Izvedba različnih dogodkov/aktivnosti za starše, kot so npr. delavnice, srečanja, strokovni posveti, kako lahko starši aktivno sodelujejo v procesu priprave otrok na njihovo poklicno življenje.  Ciljna skupina: starši šolajoče mladine.  Najmanjši obseg: najmanj 5 udeležencev, najmanj 2 pedagoški uri.  Dokazila: poročilo o izvedbi dogodka, uporabljena gradiva, slikovni material in podpisana izjava izvajalca, koliko oseb iz ciljne skupine se je udeležilo dogodka. |
| *Št. izvedb predstavitve poklicev v sodelovanju z delodajalci oz. drugimi deležniki* | 270 | 280 | Teoretične in praktične predstavitve poklicev, predavanje strokovnjakov in predstavnikov posameznih poklicev na terenu, obiski podjetij, delovnih mest ipd.  Najmanjši obseg: najmanj 5 udeležencev, najmanj 2 pedagoški uri.  Dokazila: poročilo o izvedenem dogodku, slikovni material in podpisana izjava izvajalca, koliko oseb se je udeležilo predstavitve. |

## Kazalniki rezultata

|  |  |  |  |
| --- | --- | --- | --- |
| **Naziv kazalnika** | **KRZS** | **KRVS** | **Pojasnilo doseganja kazalnika** |
| *Št. vključenih v delavnice za razvijanje interesov oseb iz ciljne skupine* | 13.230 | 13.770 | Vključenost osebe v delavnice pomeni, da se bo oseba vključila v skupinsko obliko dela, izvedeno s strani strokovnih delavcev, predavanja strokovnjakov, teoretične in praktične predstavitve poklicev ipd.  Dokazila: redna poročila o aktivnostih, uporabljena gradiva, slikovni material in podpisana izjava izvajalca, koliko oseb iz ciljne skupine se je udeležilo dogodka. |
| *Št. izdelanih individualnih načrtov* | 2.650 | 2.750 | To pomeni število izvedenih individualnih načrtov, ki so bili izdelani v okviru individualnih obravnav.  Dokazila: poročila o opravljenem svetovanju (brez navedbe osebnih podatkov svetovanca), v katerem se opiše okvirna vsebina svetovanja, orodja/pripomočki, ki so bili uporabljeni pri svetovanju, in kratek zapis zaključkov/nadaljnjih korakov. Podpisana izjava upravičenca, koliko oseb je prejelo individualno svetovanje. |
| *Št. vključenih staršev v aktivnosti/dogodke* | 2.200 | 2.300 | Vključenost staršev v aktivnosti/ dogodke pomeni, da se bo starš vključil v eno od skupinskih oblik dela s starši, za boljšo podporo otrokom pri raziskovanju in načrtovanju kariere.  Dokazila: poročila o izvedbi dogodkov, uporabljena gradiva, slikovni material in podpisana izjava izvajalca, koliko oseb iz ciljne skupine se je udeležilo dogodka. |

Načrtuje se lahko tudi višja vrednost kazalnikov, kar se opredeli v obrazcu št. 1: Prijavnica, poglavje 7.2 Kvantificirani cilji projekta.

# POGOJI ZA KANDIDIRANJE NA JAVNEM RAZPISU IN PREVERJANJE IZPOLNJEVANJA POGOJEV

Strokovna komisija bo preverila izpolnjevanje pogojev za kandidiranje na javnem razpisu za prijavitelja in vse projektne partnerje. V primeru, da kateri koli izmed pogojev ni izpolnjen, se ocenjevanje po merilih ne izvede, vloga pa se zavrne.

Navedene pogoje prijavitelj in projektni partnerji dokazujejo na način, kot izhaja iz spodnje tabele:

|  |  |
| --- | --- |
| **POGOJI ZA KANDIDIRANJE NA JR** | **DOKAZILO –**  **NAČIN PREVERJANJA** |
| **PROJEKTNO PARTNERSTVO:** | |
| 1. **SKLOP A - Vzpostavljen konzorcij KCM+ v KRZS**:   Na javni razpis kandidira prijavitelj, v partnerstvu z najmanj tremi (3) projektnimi partnerji, s katerimi zagotavlja pokritost zahodne kohezijske regije (1 vodilni partner KCM+ in najmanj 3 projektni partnerji KCM+ = najmanj štiri (4) enote KCM v KRZS).  Vodilni partner bo odgovoren za vzpostavitev vodilnega KCM, projektni partnerji pa bodo odgovorni za vzpostavitev enot KCM. Vodilni partner mora skupaj s projektnimi partnerji pokriti vse statistične regije v KRZS, kar pomeni, da morajo imeti poslovni sedež (sedež matične enote ali registrirane poslovne enote), v vseh statističnih regijah znotraj KRZS. V primeru, da bo enot KCM več kot štiri (4), je izjemoma dovoljeno, da je sedež več partnerjev v isti statistični regiji. Statistične regije, ki sodijo v KRZS, so naslednje: Osrednjeslovenska, Gorenjska, Goriška in Obalno-kraška. | * Obrazec št. 1: Prijavnica * Preverljivo iz javno dostopnih evidenc (AJPES). |
| 1. **SKLOP B - Vzpostavljen konzorcij KCM+ v KRVS**:   Na javni razpis kandidira prijavitelj v partnerstvu z najmanj štirimi (4) projektnimi partnerji, s katerimi zagotavlja čim širšo pokritost vzhodne kohezijske regije (1 vodilni partner KCM+ in najmanj 4 projektni partnerji KCM+ = najmanj pet (5) enot KCM v KRVS).  Vodilni partner bo odgovoren za vzpostavitev vodilnega KCM, projektni partnerji pa bodo odgovorni za vzpostavitev enot KCM. Vodilni partner in projektni partnerji ne smejo imeti poslovnega sedeža (sedež matične enote ali registrirane poslovne enote), s katero bodo sodelovali v projektu, v isti statistični regiji. Statistične regije, ki sodijo v KRVS, so naslednje: Podravska, Pomurska, Koroška, Savinjska, Zasavska, Posavska, Jugovzhodna in Primorsko-notranjska. | * Obrazec št. 1: Prijavnica * Preverljivo iz javno dostopnih evidenc (AJPES). |
| **UPRAVIČEN PRIJAVITELJ / PROJEKTNI PARTNER:** | |
| 1. se je na razpis prijavil oziroma sodeluje le pri enem (1) prijavljenem projektu, ne glede na svojo vlogo, tj. prijavitelj ali projektni partner | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev. * Preverljivo iz seznamov ministrstva oz. oddanih vlog na javni razpis. |
| 1. je pravna oseba javnega ali zasebnega prava s poslovnim sedežem v Republiki Sloveniji, in sicer v tisti statistični regiji, v kateri bo izvajala projektne aktivnosti (z matično ali poslovno enoto), in je ustanovljena vsaj leto (1) dni pred datumom, določenim za oddajo vlog na ta javni razpis | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev. * Preverljivo iz javno dostopnih evidenc (AJPES).   **OPOZORILO:** ob prijavi na javni razpis s poslovno enoto paziti, da le ta ne izpolni zahtevanega pogoja pravne osebnosti, zato se kot prijavitelja/ projektnega partnerja navede matično enoto in pripiše registrirano poslovno enoto. |
| 1. je pravna oseba, ki je vsaj eno (1) leto pred datumom, določenim za oddajo vlog na ta javni razpis, registrirana v Republiki Sloveniji za opravljanje naslednjih dejavnosti: SKD 85.600 – Pomožne dejavnosti za izobraževanje ali SKD 85.590 – Drugje nerazvrščeno izobraževanje, izpopolnjevanje in usposabljanje oziroma je njeno delovanje na področju nudenja storitev vseživljenjske karierne orientacije (npr. informiranje s področja izobraževanja in trga dela, storitve za spoznavanje poklicev in trga dela, karierno svetovanje, storitve učenja veščin vodenja kariere) določeno v okviru ustanovitvenega akta organizacije | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev. * Preverljivo iz javno dostopnih evidenc (AJPES).   + - Kopija ustanovnega ali drugega temeljnega akta. *Upravičenci in projektni partnerji kopijo priložijo le v primeru, kadar ustrezna dejavnost ni razvidna iz javno dostopnih evidenc (AJPES).* |
| 1. ima poravnane vse davke in druge obvezne dajatve v Republiki Sloveniji, zapadle do vključno zadnjega dne v mesecu pred rokom, določenim za oddajo vloge na javni razpis, oziroma nima neporavnanih obveznosti v višini 50,00 EUR ali več in je predložil vse obračune davčnih odtegljajev za dohodke iz delovnega razmerja za zadnjih pet let do dneva oddaje prijave | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev. * Preverljivo iz javno dostopnih evidenc (FURS) |
| 1. ni v stečajnem postopku, postopku prenehanja delovanja, postopku prisilne poravnave ali postopku likvidacije | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev. * Preverljivo iz javno dostopnih evidenc (AJPES) |
| 1. ima odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES) | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev. * Preverljivo iz javno dostopnih evidenc (AJPES) |
| 1. nima neporavnanih obveznosti (iz naslova integralnih sredstev in namenskih sredstev kohezijske politike) do ministrstva, pri čemer za ugotavljanje obstoja obveznosti do ministrstva ni pogoj, da bi bila le-ta že ugotovljena s pravnomočnim izvršilnim naslovom | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev. * Preverljivo iz evidenc ministrstva. |
| 1. za iste upravičene stroške, ki so predmet javnega razpisa, ni in ne bo prejel drugih javnih sredstev | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev. |
| 1. ima sposobnost vnaprejšnjega financiranja projekta ter sposobnost zagotavljanja tehničnih zmogljivosti za izvedbo projekta | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev. |
| 1. ne izvaja projekta kot del javne službe | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev. |
| **SPECIFIČNI POGOJI ZA PRIJAVLJENE PROJEKTE** | |
| **Prostorski pogoji in pogoji glede tehnične opremljenosti** | |
| 1. za izvajanje projektnih aktivnosti (delavnice, predavanja, teoretična predstavitev poklicev itd.), so upoštevani prostorski normativi glede velikosti prostorov, kot so opredeljeni v JR pod poglavjem 9.2.1, točka 1, upoštevajoč izjemo, kadar se aktivnosti izvajajo kot dopolnitev šolskih dejavnosti oz. v šolskih prostorih | * Obrazec št. 1: Prijavnica * Kopija pogodbe o lastništvu prostorov oziroma najemne pogodbe s tlorisno skico prostorov. *Priložene morajo biti pogodbe in tlorisne skice za vse enote KCM.* |
| 1. zagotovljena je ustreznost prostorskih pogojev, kot je navedeno v točki 1 poglavja 9.2.1 javnega razpisa, kar pomeni: vsaka enota KCM ima skupno kvadraturo notranjih prostorov najmanj 50 m2, pri čemer je en prostor (samostojna soba) namenjen izvedbi informiranja in/ali skupinskim oblikam dela za skupine (do 20 udeležencev), v velikosti najmanj 30 m2 in en manjši ločen prostor (samostojna soba) namenjen individualnemu svetovanju v velikosti najmanj 10 m2. Prostori imajo zagotovljeno dnevno svetlobo ter temperaturo v skladu s predpisi, ki urejajo varstvo pri delu. Uporabnikom so na voljo sanitarije. Prostori so dostopni gibalno oviranim osebam. V primeru, da prijavitelj oziroma projektni partner ni lastnik prostora/-ov, je priložena najemna pogodba, iz katere je razvidno, da je prijavitelj oziroma projektni partner za celotni čas izvajanja projekta najemnik prostorov, v katerih se bodo izvajale aktivnosti KCM | 1. Obrazec št. 1: Prijavnica 2. Kopija pogodbe o lastništvu prostorov oziroma najemne pogodbe s tlorisno skico prostorov. *Priložene morajo biti pogodbe in tlorisne skice za vse enote KCM.* |
| 1. v primeru uporabe računalnika pri skupinskih oblikah dela, bo prijavitelj ali projektni partner v prostorih, v katerih potekajo, zagotovil toliko računalnikov z internetno povezavo, da bosta na istem (enem) računalniku sočasno delala največ dva udeleženca | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev; * Obrazec št. 1: Prijavnica |
| 1. pri izvedbi individualnega svetovalnega dela s šolajočo mladino bo prijavitelj oziroma projektni partner zagotovil ustrezen prostor za svetovanje, tj. prostor najmanj velikosti 10 m2, ki je ločen od ostalih prostorov in zagotavlja zaupnost svetovalnega procesa, varstvo integritete svetovanca ter varstvo njegovih osebnih podatkov. V dogovoru s šolami se lahko individualno svetovanje izvaja tudi v prostorih šol | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev; * Obrazec št. 1: Prijavnica |
| 1. v prostoru vsake enote KCM, ki je namenjen osebnemu informiranju, je uporabnikom na voljo najmanj 1 računalnik z internetno povezavo. Računalnik bo zunanjim uporabnikom na voljo celoten čas izvajanja aktivnosti (osebnega) informiranja | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev; * Obrazec št. 1: Prijavnica |
| 1. razpolaga z ustrezno pisarniško opremo, ki zagotavlja izvajanje aktivnosti in omogoča varno in pregledno hrambo dokumentacije, v skladu s predpisi o varstvu osebnih podatkov | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev; * Obrazec št. 1: Prijavnica |
| **Kadrovski pogoji** |  |
| 1. prijavljeni projekt izkazuje, da bodo aktivnosti izvajale ustrezno usposobljene osebe, in sicer:   * 1. *vodja projekta*, ki ima: * zaključeno vsaj VII. stopnjo izobrazbe (univerzitetni program oz. 2. bolonjska stopnja) skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17); * izkušnje z vodenjem ali izvajanjem **enega projekta** na področju predmeta javnega razpisa, tj. karierna orientacija, ki je bil v obdobju 1. 1. 2014 do 31. 12. 2024 sofinanciran z javnimi finančnimi viri RS, EU sredstvi ali drugimi mednarodnimi viri.   1. *strokovni sodelavec*, najmanj en v vsaki enoti KCM, ki ima: * zaključeno vsaj VII. stopnjo izobrazbe (univerzitetni program oz. 2. bolonjska stopnja) skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17); * najmanj dve (2) leti delovnih izkušenj na področju karierne orientacije. Upošteva se obdobje zadnjih 5 (petih) let do vključno zadnjega dne v mesecu pred rokom, določenim za oddajo vloge na javni razpis. | AD (a):   * Obrazec št. 1: Prijavnica, poglavje 8: Usposobljenost za izvedbo projekta * Življenjepis vodje projekta (podpisan); * Fotokopija potrdila o pridobljeni izobrazbi   AD (b)   * Obrazec št. 1: Prijavnica, poglavje 8: Usposobljenost za izvedbo projekta; * Življenjepis strokovnega sodelavca (podpisan); * Fotokopija potrdila o pridobljeni izobrazbi |
| **Drugi pogoji** |  |
| * 1. zagotovljeno je, da bo izvajal aktivnosti za osebe iz ciljne skupine javnega razpisa v okviru **vseh upravičenih aktivnosti in izpolnjeval zahteve, kot so navedene v poglavju 8 javnega razpisa** | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev |
| * 1. vse aktivnosti bodo izvedene brezplačno za osebe iz ciljne skupine | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev |
| * 1. predvidena je izvedba aktivnosti v najmanj takšnem obsegu, da bo zagotovila doseganje navedenih vrednosti v tabelah iz 4. poglavja javnega razpisa (kvantificirani cilji oz. kazalniki učinka in rezultata | * Obrazec št. 1: Prijavnica |
| * 1. aktivnosti se bodo izvajale v časovnem in finančnem okviru, določen z javnim razpisom | * Obrazec št. 1: Prijavnica * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev |
| * 1. dokumentacija o delu z osebami iz ciljne skupine skladno s predpisi o hrambi in varovanju osebnih podatkov | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev |
| **Splošni pogoji za vse prijavljene projekte** | |
| 1. skladnost in prispevek projekta s ciljem politike, prednostne naloge in specifičnim ciljem v okviru PEKP 2021/2027, kot navedeno v poglavju 4 javnega razpisa | * Obrazec št. 1: Prijavnica |
| 1. projekt je realno izvedljiv in opredeljen v okviru obdobja, na katero se nanaša podpora, upošteva aktivnosti ter časovni in finančni okvir, določen z javnim razpisom | * Obrazec št. 1: Prijavnica * Obrazec št. 2: Finančni načrt |
| 1. skladnost ciljnih skupin, predlaganih v projektu, kot določeno v poglavju 5 javnega razpisa | * Obrazec št. 1: Prijavnica |
| 1. skladnost projekta s horizontalnimi načeli iz 9. člena Uredbe 2021/1060/EU – skladnost z načeli spoštovanja temeljnih pravic, spodbujanja enakosti moških in žensk, preprečevanja diskriminacije in spodbujanja trajnostnega razvoja ob upoštevanju načela, da se ne škoduje bistveno. | * Obrazec št. 1: Prijavnica * Priloga št. 6: Kontrolni seznam za ukrep – DNSH |

## Dodatno pojasnilo glede prostorskih pogojev

Priložene morajo biti pogodbe o lastništvu oziroma najemne pogodbe in tlorisne skice za vse enote KCM. Iz pogodb in tlorisnih skic mora biti razvidno izpolnjevanje pogojev tj. skupna kvadratura in najmanj dva prostora, en v velikosti najmanj 30 m2 in en ločen prostor v velikosti najmanj 10 m2. V obrazcu št. 1: prijavnica, poglavje 5. *Zmogljivost za izvedbo projekta* opišete izpolnjevanje pogoja glede dostopnosti gibalno oviranim osebam, dostopnostjo sanitarij za uporabnike ter razpolaganja z opremo, ki zagotavlja izvedbo aktivnosti in varno ter pregledno hrambo dokumentacije. V primeru, da izbrani prijavitelj oziroma projektni partner ni lastnik prostora/-ov, mora priložiti najemno pogodbo, iz katere je razvidno, da je prijavitelj oziroma projektni partner za celotni čas izvajanja projekta najemnik prostorov, v katerih se bodo izvajale aktivnosti KCM.

V primeru, da v času izvedbe projekta pride do spremembe prostorov, na kateri koli enoti KCM mora prijavitelj o nameravani spremembi pisno obvestiti ministrstvo in posredovati dokazila o izpolnjevanju prostorskih pogojev. Novi prostori morajo izpolnjevati pogoje, navedene v besedilu javnega razpisa in razpisne dokumentacije. Ministrstvo bo izpolnjevanje pogojev potrdilo ali zavrnilo v roku 8-delovnih dni po prejemu ustreznih dokazil. Sprememba prostorov lahko stopi v veljavo šele po potrditvi ministrstva.

## Dodatna pojasnila glede kadrovskih zahtev

### Vodja projekta in strokovni sodelavci

Strokovne naloge na projektu morajo izvajati **ustrezno usposobljene osebe** tj.:

* vodja projekta;
* strokovni sodelavci.

Vse osebe, ki opravljajo naloge vodje projekta in/ali strokovnega sodelavca **morajo izpolnjevati** z besedilom javnega razpisa in razpisne dokumentacije določene pogoje.

V primeru zamenjave **vodje projekta ali strokovnih sodelavcev** mora prijavitelj zagotoviti njihovo nadomestitev s kadrom, ki izpolnjuje vse zahteve navedene v besedilu javnega razpisa in razpisne dokumentacije.

V primeru, da se strokovni skupini v času izvajanja projekta pridruži **dodatni (nov) strokovni sodelavec**, mora ta izpolnjevati vse zahteve, navedene v besedilu javnega razpisa in razpisne dokumentacije.

Prijavitelj o nameravani zamenjavi kadra oziroma nominiranju dodatnega strokovnega sodelavca pisno obvesti skrbnika na ministrstvu in mu posreduje dokazila o izpolnjevanju pogojev za novo nominiran kader.

Ministrstvo bo izpolnjevanje pogojev in meril potrdilo ali zavrnilo v roku 8-delovnih dni po prejemu ustreznih dokazil. **Zaposleni na projektu lahko aktivnosti začne izvajati šele po potrditvi ministrstva**.

# MERILA ZA IZBOR SOFINANCIRANIH PROJEKTOV

Strokovna komisija bo formalno popolne ter pravočasno prispele prijave, ki bodo izpolnjevale vse pogoje, določene v javnem razpisu, ocenila po spodaj navedenih merilih za ocenjevanje prijav.

**Ocenjevalna lestvica**

Ocenjevalci in ocenjevalke bodo pri podeljevanju točk upoštevali naslednjo ocenjevalno lestvico, razen če je pri posameznem podmerilu navedeno drugače:

|  |  |
| --- | --- |
| **št. točk** | **ocena** |
| 2 | povsem ustrezno |
| 1 | delno ustrezno |
| 0 | neustrezno/nesprejemljivo |

Največje skupno možno število doseženih točk je **48**. Sofinancirana bosta dva projekta, ki bosta dosegla najvišje število točk v posamezni kohezijski regiji in bosta hkrati dosegla najmanj **28 točk** (minimalni kakovostni kriterij). V primeru, da bi več prijaviteljev v posamezni kohezijski regiji doseglo enako število točk in bi bila z njihovo uvrstitvijo na predlog prejemnikov sredstev presežena skupna razpoložljiva sredstva KRVS oziroma skupna razpoložljiva sredstva KRZS, bosta imeli prednost oz. bosta izbrani vlogi, ki bosta, v okviru navedenih razpoložljivih sredstev posamezne kohezijske regije, prejeli večje število točk pri merilih 1., 2., 3., 5. in 4. tega javnega razpisa, po tem vrstnem redu.

Porazdelitev točk glede na posamezna merila:

|  |  |  |  |
| --- | --- | --- | --- |
| **Merilo** | | **Št. točk** | |
| * 1. **Utemeljitev projekta** | | **Možnih največ 6 točk** |  |
| * 1. Poznavanje področja javnega razpisa – opredelitev obravnavanega problema in teoretična izhodišča | Opredelitev predstavlja ključna teoretična spoznanja in teorije na področju javnega razpisa oz. karierne orientacije. Identificiranih je nekaj dejavnikov poklicnega razvoja posameznika in/ali elementi, ki lahko vplivajo na izbiro poklicev.  Opisane so stopnje poklicnega razvoja za ciljno skupino javnega razpisa *in ključni elementi, ki lahko vplivajo na izbiro poklicevi* ter opredeljene ustrezne aktivnosti/storitve karierne orientacije za različne starostne skupine. | 0 – neustrezno/nesprejemljivo  1 – delno ustrezno  2 – povsem ustrezno | **2** |
| * 1. Poznavanje stanja na področju karierne orientacije za ciljno skupino JR v Sloveniji | Analiza vsebuje prikaz storitev karierne orientacije, ki so na voljo za ciljno skupino JR v Sloveniji.  Analiza prikaže primanjkljaje in potrebe na področju karierne orientacije za ciljno skupino JR v Sloveniji in potrebe okolja, v katerem bodo KCM enote delovale. | 0 – neustrezno/nesprejemljivo  1 – delno ustrezno  2 – povsem ustrezno | **2** |
| * 1. Poznavanje okolja delovanja KCM (ciljne skupine in drugi deležniki) ter utemeljitev vzpostavljenih enot KCM | Analiza vsebuje jasno opredelitev ciljnih skupin KCM+, kot tudi drugih deležnikov (npr. delojemalci, ZRSZ, mladinski centri, šole, socialni partnerji, SRIP, Platforma trga dela ipd.) s katerimi se bo v projektu sodelovalo/navezovalo stike pri izvedbi projekta.  Analiza je podkrepljena s konkretnimi podatki iz okolja, za katerega se podaja vloga na dotični javni razpis (npr. statistični podatki ipd.).  Vključuje jasno opredelitev vplivnega področja posamezne enote KCM+. | 0 – neustrezno/nesprejemljivo  1 – delno ustrezno  2 – povsem ustrezno | **2** |
| * 1. **Ustreznost in izvedljivost projekta** | | **Možnih največ 18 točk** |  |
| * 1. Ustreznost in usklajenost projektnih aktivnosti – izvedbeni načrt | Predlagane aktivnosti iz poglavja 8 javnega razpisa so jasno opredeljene in utemeljene. Aktivnosti ustrezajo prepoznanim potrebam oseb iz ciljne skupine javnega razpisa. Aktivnosti vodijo k doseganju rezultatov in učinkov projekta. | 0 – neustrezno/nesprejemljivo  1 – delno ustrezno  2 – povsem ustrezno | **4** |
| Ustrezno so opredeljene aktivnosti za različne starostne skupine oseb iz ciljne skupine, ki so jim namenjene. | 0 – neustrezno/nesprejemljivo  1 – delno ustrezno  2 – povsem ustrezno |
| * 1. Ustreznost metod dela | Predlagane metode dela so jasno opredeljene in prispevajo k doseganju predvidenih učinkov in rezultatov projekta. | 0 – neustrezno/nesprejemljivo  1 – delno ustrezno  2 – povsem ustrezno | **4** |
| Predlagane so nove/inovativne metode dela. Predvidene metode dela so prilagojene različnim ciljnim skupinam. | 0 – neustrezno/nesprejemljivo  1 – delno ustrezno  2 – povsem ustrezno |
| * 1. Izvedljivost načrtovanih aktivnosti projekta | Aktivnosti projekta so smiselno načrtovane, razporejene čez celotno obdobje izvajanja projekta in realno izvedljive v predvidenem času. | 0 – neustrezno/nesprejemljivo  1 – delno ustrezno  2– povsem ustrezno | **2** |
| * 1. Ustreznost in uresničljivost merljivih kazalnikov učinka ter spremljanje napredka na projektu | Načrtovane ciljne vrednosti kazalnikov so ustrezne in jih je mogoče doseči. | 0 – neustrezno/nesprejemljivo  1 – delno ustrezno  2 – povsem ustrezno | **4** |
| Opredeljen je načrt spremljanja doseganja rezultatov in učinkov projekta. Za spremljanje napredka je predvidena ustrezna metodologija in viri. | 0 – neustrezno/nesprejemljivo  1 – delno ustrezno  2 – povsem ustrezno |
| * 1. Finančni načrt in stroškovna učinkovitost | Stroški osebja na projektu so uravnoteženi in skladni z obsegom aktivnosti projekta. | 0 – neustrezno/nesprejemljivo  1 – delno ustrezno  2 – povsem ustrezno | **2** |
| * 1. Opredelitev tveganj in ukrepov za odpravo | Prepoznana so kritična tveganja in problemi, ki bi lahko ogrozili izvedbo projekta/aktivnosti in predvideni jasno opredeljeni ukrepi za njihovo odpravo | 0 – neustrezno/nesprejemljivo  1 – delno ustrezno  2 – povsem ustrezno | **2** |
| 1. **Usposobljenost za izvedbo projekta** | | **Možnih največ 10 točk** |  |
| * 1. Reference in izkušnje prijavitelja in projektnih partnerjev na področju predmeta in vsebin javnega razpisa in dela s ciljnimi skupinami [[2]](#footnote-3) | Prijavitelj je bil na področju predmeta in/ali vsebin iz poglavja 8 javnega razpisa že sofinanciran iz javnih sredstev, sredstev EU ali drugih mednarodnih virov.  Upošteva se število projektov/referenc v obdobju zadnjih petih (5) letih, do vključno zadnjega dneva v mesecu pred rokom, določenim za oddajo vloge na javni razpis, ki so sofinancirani iz javnih sredstev, sredstev EU ali drugih mednarodnih virov. V kolikor sta prijavitelj in partner sodelovala pri istem projektu se referenca upošteva 1-krat. Upoštevajo se projekti, pri katerih so bili prijavitelji/partnerji v vlogi prijavitelja/partnerja ne pa npr. zunanjega izvajalca.  ***\*Pri točkovanju ne štejejo reference in izkušnje, ki se upoštevajo pri izpolnitvi zahtevanega kadrovskega pogoja*.** | 0 – 0 sofinanciranih projektov/  programov  1 – 1 do 2 sofinanciranih  projektov/ programov  2 – 3 in več sofinanciranih  projektov/programov | **2** |
| * 1. Izkušnje članov strokovne skupine z individualnimi obravnavami (svetovanjem) mladini na področju karierne orientacije[[3]](#footnote-4) | Točkujejo se individualne obravnave (svetovanja) oseb iz ciljne skupine JR pri prepoznavanju interesov, lastnosti, sposobnosti in kompetenc ter postavljanju kariernih ciljev. Izkušnje člana strokovne skupine se upoštevajo, če je ta obravnaval več kot 15 oseb iz ciljne skupine JR.  Upošteva se obdobje zadnjih 5 (petih) let do vključno zadnjega dne v mesecu pred rokom, določenim za oddajo vloge na javni razpis.  ***\*Pri točkovanju ne štejejo reference in izkušnje, ki se upoštevajo pri izpolnitvi zahtevanega kadrovskega pogoja*.** | 0 – 0 članov ima izkušnje  1 – 1 do 2 člana imata  izkušnje  2 – 3 ali več članov imajo  izkušnje | **2** |
| * 1. Izkušnje članov strokovne skupine s skupinskimi oblikami dela na področju karierne orientacije za osebe iz ciljne skupine JR - šolajoče mladine in osipnikov, strokovnih delavcev na šolah ali starše[[4]](#footnote-5) | Točkujejo se izvedbe različnih skupinskih oblik dela na področju karierne orientacije z osebami iz ciljne skupine projekta, s starši ali strokovnimi delavci osnovnih/ali srednjih šol. Izvedba skupinskih oblik dela s področja karierne orientacije, ki niso bile namenjene navedenim ciljnim skupinam, se v točkovanju ne upoštevajo. Upoštevajo se skupinske oblike dela (npr. delavnice, usposabljanja, predstavitve poklicev ipd.), ki so usmerjene v razvijanje interesov mladih, spoznavanje sveta dela in poklicev, postavljanju kariernih ciljev, sprejemanju odločitev v karieri in pri katerih je vodja ali strokovni sodelavec sodeloval pri vsebinski izvedbi tj. ni izvajal zgolj organizacijskih nalog. Reference posameznega člana se upoštevajo, če ima ta izvedenih več kot 5 izvedb skupinskih oblik dela.  ***\*Pri točkovanju ne štejejo reference in izkušnje, ki se upoštevajo pri izpolnitvi zahtevanega kadrovskega pogoja*.** | 0 – 0 članov ima izkušnje  1 – 1 do 2 člana imata  izkušnje  2 – 3 ali več članov imajo  izkušnje | **2** |
| * 1. Udeležba članov strokovne skupine na usposabljanjih s področja karierne orientacije[[5]](#footnote-6) | Točkuje se udeležba strokovnih sodelavcev na strokovnih usposabljanjih s področja karierne orientacije. Pri točkovanju se upošteva, če se je strokovni sodelavec v zadnjih petih (5) letih, do vključno zadnjega dneva v mesecu pred rokom, določenim za oddajo vloge na javni razpis, udeležil usposabljanja s področja karierne orientacije, ki je trajalo najmanj 15 ur. Upoštevajo se samo zaključena usposabljanja. | 0 – 0 članov ima izkušnje  1 – 1 do 2 člana imata  izkušnje  2 – 3 ali več članov imajo  izkušnje | **2** |
| * 1. Načrt vodenja in upravljanja projekta | V načrtu vodenja projekta je natančno in jasno predstavljena organizacijska struktura upravljanja, vodenja in koordinacije projekta. Ustrezno so pojasnjeni procesi odločanja v projektu. Vloge projektnih partnerjev, ki se dopolnjujejo in ne prekrivajo, so za vsakega izmed njih jasno razvidne. Pojasnjeno je tudi kako se bo upravljalo z morebitnimi konflikti. | 0 – neustrezno/nesprejemljivo  1 – delno ustrezno  2 – povsem ustrezno | **2** |
| **4. Trajnost predvidenih rezultatov - učinek** | | **Možnih največ 4 točk** |  |
| * 1. Zagotavljanje trajnosti projektnih rezultatov | 1. opredelitev vsebinske trajnosti; jasno je opredeljeno, na kakšen način bo zagotovljena trajnost projektnih rezultatov ter ali in kako bo zagotovljeno nadaljevanje aktivnosti po zaključku projekta. | 0- neustrezno/nesprejemljivo  1– delno ustrezno  2– povsem ustrezno | **4** |
| 1. opredelitev zagotavljanja prostorske zmogljivosti; prijavitelj ima prostore, v katerih se bodo izvajale projektne aktivnosti, zagotovljene tudi za čas po zaključku sofinanciranja. | Dokazila o lastništvu oz. najem prostorov tudi za čas po zaključku sofinanciranja:  0 – NE  2 – DA |
| **5.** **Sodelovanje z deležniki v regiji delovanja KCM+** | | **Možnih največ 10 točk** |  |
| * 1. Sodelovanje z osnovnimi in srednjimi šolami | Projekt se bo izvajal v sodelovanju z različnimi osnovnimi in/ali srednjimi šolami. Upoštevana bodo le pisma podpore šol, ki imajo sedež v kohezijski regiji, za katero se oddaja vloga na dotični javni razpis. | 0 – 0 pisem podpore  1 – do vključno 15 pisem  podpore  2 – 16 ali več pisem podpore | **2** |
| * 1. Sodelovanje z območnimi službami ZRSZ | Projekt se bo izvajal v sodelovanju z območnimi službami ZRSZ tudi npr. kariernimi središči ZRSZ, ki delujejo na območju kohezijske regije, za katero se prijavlja projekt. | 0 – 0 pisem podpore  1 – do vključno 9 pisem podpore  2 – 10 ali več pisem podpore | **2** |
| * 1. Sodelovanje s S5 - SRIP deležniki in Platformo trga dela | Projekt jasno opredeli  sodelovanje s S5-SRIP deležniki in Platformo trga dela. | 0- neustrezno/nesprejemljivo  1– delno ustrezno  2– povsem ustrezno | **2** |
| * 1. Sodelovanje z drugimi deležniki | Projekt se bo izvajal v sodelovanju z drugimi deležniki (npr. izvajalci programa PUM-O, nevladnimi organizacijami, podjetji, občinami, delodajalci v lokalnem okolju, združenji delodajalcev, sindikatov, zbornic ipd.). Upoštevajo se pisma podpore tistih deležnikov, ki imajo sedež na območju kohezijske regije, za katero se prijavlja projekt. | 0 – 0 pisem podpore  1– do vključno 15 pisem podpore  2 – 16 ali več pisem podpore | **2** |
| * 1. Načrt sodelovanja z deležniki | Jasno in konkretno je prikazan načrt sodelovanja z deležniki iz regije, v kateri se vzpostavlja KCM+. Prikazano in predvideno je sodelovanje tako z deležniki, ki so že podali pismo podpore, kot tudi način nagovarjanja in krepitve sodelovanja z deležniki, ki pisma podpore niso podali, pa bi sodelovanje z njimi prispevalo k doseganju ciljev projekta. V načrtu je prikazan predviden način sodelovanja oz. uporabe pripomočkov Nacionalne koordinacijske točke za vseživljenjsko karierno orientacijo in napovedi oz. funkcionalnosti Platforme trga dela. | 0 – neustrezno/nesprejemljivo  1 – delno ustrezno  2 – povsem ustrezno | **2** |
| **Skupno število točk** |  |  | **48** |

# SEZNAM PRIJAVNIH OBRAZCEV IN PRILOG

## Prijavni obrazci

**Obrazci, ki so priloženi razpisni dokumentaciji, morajo biti v celoti izpolnjeni in podpisani, in so obvezni sestavni del vloge:**

* Obrazec št. 1: Prijavnica
* Obrazec št. 2: Finančni načrt
* Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev

## Priloge

### Priloge, ki so del razpisne dokumentacije:

* Priloga št. 1: Pismo podpore projektu KCM+
* *Priloga št. 2: Vzorec pogodbe o sofinanciranju* (ni potrebno priložiti k vlogi)
* *Priloga št. 3: Vzorec partnerskega sporazuma* (ni potrebno priložiti k vlogi, se posreduje najkasneje 15 dni od sklenitve pogodbe o sofinanciranju)
* Priloga št. 4: Priloga k vlogi za ukrep DNSH
* Priloga št. 5a: Označba vloge za Sklop A (KRZS)
* Priloga št. 5b: Označba vloge za Sklop B (KRVS)
* *Priloga št. 6: Podatki o dejanskih lastnikih* (ni potrebno priložiti k vlogi, se posreduje pred podpisom pogodbe o sofinanciranju)

### Obvezne priloge, ki niso del razpisne dokumentacije in jih morajo prijavitelji oziroma projektni partnerji priložiti sami:

* kopija ustanovnega ali drugega temeljnega akta ( če ustrezna dejavnost ni razvidna iz javno dostopnih evidenc (AJPES)).
* priloge za dokazovanje prostorskih pogojev:
* kopija pogodbe o lastništvu prostorov oziroma najemne pogodbe s tlorisno skico prostorov (priložene morajo biti pogodbe in tlorisne skice za vse enote KCM);
* priloge za dokazovanje kadrovske usposobljenosti:
* življenjepis vodje projekta/strokovnega sodelavca (podpisan);
* fotokopija potrdila o pridobljeni izobrazbi;
* priloge za dokazovanje vseh relevantnih izkušenj, ki so določene v poglavju 9.2.2 javnega razpisa (vezano na izpolnitev pogojev javnega razpisa ter relevantnih izkušenj, ki so predvidene v okviru podmeril 3.1, 3.2, 3.3 oziroma 3.4 (vezano na točkovanje vloge v okviru podmeril (npr. za vsako navedeno skupinsko obliko dela praviloma priloženo eno dokazilo, potrdilo o udeležbi ali izjava organizacije, ki je izvedla usposabljanje, da se je strokovni sodelavec/vodja projekta udeležil usposabljanja).

Republika Slovenija

Ministrstvo za delo, družino, socialne zadeve in enake možnosti

1. Slovenija je glede na Uredbo (ES) št. 1059/2003 o oblikovanju skupne klasifikacije statističnih teritorialnih enot (NUTS) z vsemi spremembami, razdeljena na dve kohezijski regiji, in sicer na bolj razvito kohezijsko regijo Zahodna Slovenija (v nadaljevanju KRZS) in manj razvito kohezijsko regijo Vzhodna Slovenija (v nadaljevanju KRVS). KRZS sestavljajo 4 statistične regije (osrednjeslovenska, gorenjska, goriška in obalno-kraška), KRVS pa sestavlja 8 statističnih regij (pomurska, podravska, koroška, savinjska, zasavska, posavska, jugovzhodna Slovenija in primorsko-notranjska). [↑](#footnote-ref-2)
2. Za vsako navedeno referenco in izkušnje je treba priložiti ustrezna dokazila. V kolikor dokazila vlogi ne bodo priložena, prijavitelji ne bodo pozvani k dopolnitvam, temveč navedena referenca oz. izkušnja ne bo upoštevana pri ocenjevanju. [↑](#footnote-ref-3)
3. Za vsako navedeno izkušnjo članov strokovne skupine z individualnimi obravnavami mladini na področju VKO, je treba priložiti ustrezna dokazila. V kolikor dokazila vlogi ne bodo priložena, prijavitelji ne bodo pozvani k dopolnitvam, temveč navedena izkušnja ne bo upoštevana pri ocenjevanju. [↑](#footnote-ref-4)
4. Za vsako navedeno skupinsko obliko dela je potrebno priložiti ustrezna dokazila. V kolikor dokazila vlogi ne bodo priložena, prijavitelji ne bodo pozvani k dopolnitvam, temveč navedena referenca ne bo upoštevana pri ocenjevanju. [↑](#footnote-ref-5)
5. Za vsako navedeno usposabljanje je potrebno priložiti ustrezno dokazilo (potrdilo o usposabljanju/izjava). V kolikor dokazila ne bodo priložena vlogi, prijavitelji ne bodo pozvani k dopolnitvi, temveč v obrazcu navedeno usposabljanje ne bo upoštevano pri ocenjevanju. [↑](#footnote-ref-6)